54 yoshli Mayk Tayson mashg‘ulotlardagi shov-shuvli videosi haqida: O‘shandan so‘ng bir hafta o‘rnimdan tura olmadim

Yaqin orada katta sportga qaytishni rejalashtirayotgan boks afsonasi Mayk Tayson bir necha oy oldin butun dunyodagi muxlislarini hayratga solgan shov-shuvli mashg‘ulot videosi haqida gapirdi.
Formaga qaytish va jangga tayyorgarlik ko‘rish — bir biridan tubdan farq qiladi. Bular mashg‘ulot jarayonining mutlaqo boshqacha darajalari. Formaga qaytish — yana avvalgi kiyimingizni kiyishdir. Jangga tayyorgarlik esa imkoniyatlaringiz chegarasidan tashqariga chiqishni anglatadi. Buni avtomatik tarzda amalga oshirib bo‘lmaydi. Bunga ruhan tayyor bo‘lishingiz kerak.
Ilk mashg‘ulot videosiga kelsak, men ushbu videoni tayyorlagach, bir hafta o‘rnimdan turmadim. O‘ttiz soniya va men bir hafta yotdim. Bu umuman kulgili emas edi, chunki men hammasining qanchalik jiddiy ekanini anglagandim.
Mayk Tayson, bokschi
Eslatib o‘tamiz, Mayk Tayson 28-noyabrda Roy Jonsga qarshi ko‘rgazmali jang o‘tkazadi.